দীর্ঘদিন ধরেই অভিযোগ ছিল। অবশেষে মন্দারমনির বেআইনি হোটল, রিসর্টের বিরুদ্ধে ব্যবস্থা নিতে শুরু করল প্রশাসন।
মন্দারমনির সমুদ্র সৈকতে আইনকে বুড়োআঙুল দেখিয়ে একের পরে এক বেআইনি হোটেল এবং রিসর্ট গড়ে উঠেছিল বলে অভিযোগ উঠেছিল। এদিন সকাল থেকে অভিযান চালিয়ে সেই সমস্ত বেআইনি নির্মাণ ভেঙে ফেলতে শুরু করেছে প্রশাসন। চারটি হোটেলের বেআইনি নির্মাণ এদিন ভেঙে ফেলা হয়। দিঘা শংকরপুর উন্নয়ন পর্ষদের ভাইস চেয়ারম্যান তথা রামনগরের বিধায়ক অখিল গিরির অভিযোগ, রাতের অন্ধকারে হোটেলগুলি বেআইনি নির্মাণকাজ চালাছিল। সরকারিভাবে নোটিস দিয়ে বন্ধ করতে বলা হলেও লাভ হয়নি। তাই আজ স্থানীয় প্রশাসনের সাহায্য নিয়ে হোটেলগুলি ভাঙা হয়।
আরও পড়ুন
নোটসঙ্কটের বাজারে দিঘায় এত ভিড় কেন?
বেলেল্লাপনায় লাগাম আনতে দিঘা, মন্দারমণিতে নতুন ব্যবস্থা
এলাকায় যাতে উত্তেজনা না ছড়ায় তা নিশ্চিত করতে অভিযান চালানোর সময়ে বিরাট পুলিশবাহিনী মোতায়েন করা হয়। যদিও, অভিযুক্ত হোটেলগুলির কর্তৃপক্ষ এবিষয়ে কোনও মন্তব্য করেনি। মন্দারমণির আরও বেশ কিছু হোটেলের বিরুদ্ধে একই ধরনের অভিযোগ রয়েছে। এর মধ্যে বেশ কিছু হোটেল এবং রিসর্ট কার্যত সমুদ্র সৈকতের উপরেই হোটেল তৈরি করে রমরমিয়ে ব্যবসা চালাচ্ছে। এই হোটেলগুলি বৈধ কি না, তা না জেনেই মোটা টাকার বিনিময়ে অনেকেই আগাম ঘর বুক করেন। ফলে নিজেদের অজান্তেই রীতিমতো ভাড়া দিয়ে বেআইনি হোটেলে থাকতে বাধ্য হচ্ছেন অনেক পর্যটক। 
দেখুন ভিডিও